section_heading: Planet porijekla
paragraph_text: Planet je imao prirodni satelit Praxis do 2293., kad je uništen u industrijskoj nesreći ("Star Trek VI: Neotkrivena zemlja"). Praxis je tada bio glavni pogon za proizvodnju energije za Klingonsko Carstvo. Njegova eksplozija izazvala je strašne ekološke posljedice za Qo'noS. Kao rezultat, Klingonci su započeli s mirnim rješavanjem krize i suradnjom s ostatkom galaksije - što je naposljetku rezultiralo formalnim udruživanjem s Ujedinjenom Federacijom Planeta.